
MFTK Egyesület 2019. 05. 16-19 közötti szakmai út tervezete.
Kedves Tagtársak !

A vezetőség döntése alapján az idei szakmai utunkat (2019, május, 16-19.-ig), közgyűlésünkkel egybe kötve, Mosonmagyaróváron rendezzük meg. 

A programra mindenkit szeretettel várunk, 

 Programok:
2019-05-16.-án csütörtökön, mindkét szekció tagjai, legkésőbb 14.45 órára megérkeznek, Mosonmagyaróvárra. 

A nyíregyházi szekció tagjainak Budapestig  az utazás személygépkocsival van tervezve. Aki saját kocsival kíván jönni, annak az egyesület az érvényes jogszabályok keretében költségtérítést biztosit.  Aki nem tud, vagy nem akar saját kocsival jönni, annak lehetősége lesz  az  1-2 fővel utazókhoz becsatlakozni.

Budapestről / a később megadandó helyszíntől / a két szekció közösen indulna, az egyesület által bérelt busszal Mosonmagyaróvárra. Az autóbusz indítás feltétele a 20 fő jelentkezési létszám elérése. Az autóbusz tervezett indulása 12 óra 30 perc.

A pontos érkezés, feltétlen fontos, mert a gyárlátogatási program, a látogatási időhöz van kötve. 

SMR gyár (gépjárművekhez visszapillantó tükröket gyártanak) látogatása: kb 40-45 percet vesz igénybe, kérésük, hogy aznap legkésőbb 16 óráig be kell fejezni a látogatást!
Ezt követően megyünk a szállásunkra, ahol, 1, és 2 ágyas szobákban történik, az elhelyezésünk.  A vacsoráig szabadfoglalkozás van, és mivel a Termálszálló közvetlen a szálló mellett van, és a gyógyvize kiváló, ajánlom mindenkinek, hogy próbálja ki.

Vacsora 1830-kor. (háromfogásos vacsora,)                                                                                    

Vacsorát követően, szakmai vetélkedőt szervezünk, komoly nyereményekkel. 

2019-05-17.-én pénteken Reggeli után, 830 tol közgyűlés. 
(azért ilyen, korán mert valószínű nem leszünk határozatképesek, és egy óra múlva tartjuk az újból összehívott közgyűlést)

A köztes időben tartunk egy szakmai előadást. (előadó személye, és az előadás tárgya még, nem eldöntött)

Fél tizenkettőkor megebédelünk, majd ezt követően elindulunk Pozsonyba városnézésre. 

Helyi idegen vezetővel, megnézzük, a Magyar arisztokrácia által épített, és lakott palotákat. (utazással együtt kb.: 3-4 óra)

Hazafelé, igénytől függően megállunk Tejfalúszigeten, a pálinkafőzdénél, vagy a szállodába rendezzük  meg a kóstolót. (Ezt majd eldöntitek, mert nem biztos, hogy mindenki szeretne pálinkázni, és rájuk való tekintettel, lehet, hogy a szállóban tartjuk.)

Zenés vacsora1830-kor, (lehetőség van táncolni is)

Május, 18. szombat
Reggeli után indulunk Ausztriába 9 órakor.                                                                      Először Carmuntiumba megyünk, az eredeti állapotban helyre állított római városba, (boltok, fürdők, lakóházak berendezve, mintha csak, most ment volna ki, egy perce a tulaj) és Marcus Aurélius diadalívét nézzük meg. 

Tovább utazva elérünk Kismartonra, ahol az Esterházy hercegek hatalmas kastélyát láthatjuk. (amely nagyobb, mint a Magyar Parlament)

Innen már csak Fraknora utazunk, és a várat szemléljük meg. Ezt követően szállásunkra megyünk, és egy kicsit dagonyázunk a gyógyfürdőben.

Vacsora 1830-kor. (menü vacsora), majd kertészeti ügyességi vetélkedő, értékes nyereményekkel.

Május, 19. vasárnap
Reggeli után 930-tol, egy rövid városnézés, az óvári promenádon. Akit érdekel, megnézheti a várat, illetve a Szent Gotthárd templomot. (segítek, magyarázok, ha kell)

Indulás haza, 11 órakor.

Költségek: 
Szállás : superiór, két ágyas szoba, bőséges svédasztalos reggelivel: 18.000 Ft/ szoba.

               superiór egyágyas szoba , bőséges svédasztalos reggelivel: 13.000 Ft / szoba. 

               Idegenforgalni adó: 350 Ft / éjszaka. / 18 év felett/

Egyesületi a tagoknak a szállás 50% -t, de max. 4500 Ft/ fő / éj . díjat az egyesület  átvállalja. 

Fakultativ, nem kötelezően igénybe vehető szolgáltatások költségei:

Étkezés: Vacsora : 3000 Ft / fő / alkalom. Háromfogásos, 5 féle ajánlatból választható, italt nem tartalmaz.

Edéd: 3500 Ft / fő. Az ár háromfogásos ebédre vonatkozik, ital fogyasztás nélkül. A Közgyűlésen résztvevő tagoknak az ebéd költséget az egyesület fizeti.
Fürdőbelépő:        2600-3000 Ft/ fö / Kortól függően /
Pálinka kóstolás : 3000-4500 Ft/ fő / 5 féle pálinka és a pálinka fajtájától függ a csomagár /

Pozsonyi és ausztriai városnézés belépő jegyei : kb. 12 000 Ft/ fő  / Euróban fizetendő, attól függ ki, hány belépővel látogatható helyet kíván megnézni , 2018 árakon számolva./

Autóbusz költség: 0 ft/ fő / Tagoknak és nem tagoknak az egyesület fizeti.

Jelentkezés, és fizetések: A jelentkezések és fizetések három fázisra bonthatók:

1, Akinek ez az út megtetszett, és szeretne – a jelenlegi helyzete szerint- egy jó csapatban 4 napot eltölteni, és gyönyörű helyeket megnézni az jelentkezzen március 10.-ig , az MFTK e-mail címére, Petránál. / Részt kívánok venni, vacsorát kérek, pálinka kóstolást kérek. /Ez semmi elkötelezettséggel nem jár, csak a várható keret megadásához kell.
2, Március 31-ig, a jelentkezési lap visszaküldésével konkretizálódik a részvétel és a részletes igények. Ezek alapján kiszámoljuk az igényelt szolgáltatások összegét, személyre szólóan, és mindenkinek ezen összeg 50 %-t kell átutalni a később megadandó számlaszámra április 5-ig.  Előbb senki ne utaljon semmit. Rendkívüli esetben / betegség, 5 találatos lottó nyeremény  / ez az összeg visszakérhető május 3-ig.
3, Május 1- és május 10 között kérjük az összeg maradandó részének átutalását, de min. 30%-t és a buszon a 20 %-t, kp-ban. 
Fontos : Május 3. után senkinek nem tudjuk  visszautalni a befizetett összeget, mivel az már a szállások és étkezések foglalására fordítódott.

Megjegyzések:
1, A Hotel Termálról és a kirándulások helyszínéről az interneten részletes leírások találhatóak.

Akinek nincs hozzáférése jelezze, és elküldjük részére.

2, A vacsorára jelentkezőknek a választható menüket előre elküldjük.

3, A pálinka kóstolásra jelentkezőknek a választható csomag ajánlatokat elküldjük.

4, Kérünk mindenkit,  akinek az úttal kapcsolatban bármely kérdése van keresse az egyesületet telefonon vagy e-mailben, a pontosításokhoz és a félreértések elkerülése véget.

Bízunk benne, hogy –az előző szakmai utakhoz hasonlóan ismét -egy sikeres szakmai úton, minél többen fogunk részt venni.
Várjuk jelentkezésetek !

MFTK Egyesület / 70-3424-509 /                                                     Schuster János József pr. szerv
